Kod saobraćajnih nezgoda ljudi nam dođu u advokatsku kancelariju sa različitim pravnim problemima. Neki od problema su uzrokovani objektivnim okolnostima a neki naivnošću.  Kada vam se dogodi nezgoda  nikako nemojte da pobegnete sa lica nezgode. Pogotovo ne  u situaciji ako su vam registrovali broj tablica na vozilu. Ovakav postupak ima za posledicu gubitak prava na osiguranje odnosno osiguranje može da se regresira za isplaćenu štetu poveriocu. Nemojte nikada zbog  muke ili stresa dok čekate policiju da dođe da izvrši uviđaj pre merenja količine alkohola u krvi da konzumirate alkohol. Kasnije  je jako teško dokazati  kada je alkohol konzumiran. Ovakav postupak takođe ima posledicu gubitak prava na osiguranje. U slučaju da vam krivac u nezgodi obeća da će te mirno rešiti problem samo da ne zovete policiju na uviđaj,  pri čemu vam ostavi  broj telefona kao garanciju  nikako ne prihvatite ponudu osim eventualno u slučaju da vam se na licu mesta isplati šteta. Kasnije ako se krivac ne odazove na vaše pozive ne možete ništa učiniti i ispali ste vrlo  naivni.